În cadrul unui comunicat publicat pe website-ul companiei, Coincheck a transmis că utilizatorii care aveau criptomonede NEM vor fi despăgubiți la o rată de schimb de 0,82 dolari per monedă (n.r: valoarea actuală a monedelor NEM este de 1,03 dolari per monedă, potrivit coinmarketcap.com). Compania a transmis că a pierdut 523 de milioane de monede NEM în urma unui atac cibernetic, aflate în portofelele electronice a 260.000 de utilizatori.